**POGODBA**

št. naročnika:

št. zavarovalnice:

Zavarovanje oseb, premoženja in premoženjskih interesov

ki jo skleneta

**NAROČNIK:** VODOVOD – KANALIZACIJA javno podjetje, d.o.o., Lava 2A, 3000 Celje

ki ga zastopa direktor Mag. Marko Cvikl

identifikacijska številka za DDV: SI45804109

matična številka: 5914540

(v nadaljevanju: naročnik/zavarovalec/zavarovanec)

in

**ZAVAROVALNICA:**      ,

ki jo zastopa

številka transakcijskega računa:

identifikacijska številka za DDV:

matična številka:

(v nadaljevanju: zavarovalnica)

1. **UVODNE DOLOČBE**
   1. člen

Pogodbeni stranki uvodoma ugotavljata, da:

* naročnik sklepa to pogodbo v svojem imenu in za svoj račun,
* se ta pogodba sklepa skladno z določbo 90. člena Zakona o javnem naročanju (Uradni list RS, št. 91/2015, , 14/2018, 69/2019, 49/2020 in 80/2020 - ZJN-3) na podlagi predhodno izvedenega odprtega postopka oddaje javnega naročila z oznako 3301-4/2021 (Objava obvestila o naročilu Uradni list RS, Portal javnih naročil, št. objave       z dne      .      . 2021 in Uradnemu listu EU z oznako 2021/S      ),
* je bila zavarovalnica izbrana kot najugodnejša zavarovalnica (ponudnik) predmetnega javnega naročila za:
  + - sklop št. 1: Zavarovanje oseb, premoženja in premoženjskih interesov, na podlagi ponudbe z dne      .      . 2021 (v nadaljevanju: ponudba) in odločitve naročnika o oddaji naročila številka       z dne      .      . 2021 in/ali;
    - sklop št. 2: Zavarovanje odgovornosti opravljanja dejavnosti javne službe vzdrževanje javnih občinskih cest v Mestni občini Celje, na podlagi ponudbe z dne      .      . 2021 (v nadaljevanju: ponudba) in odločitve naročnika o oddaji naročila številka       z dne      .      . 2021 in/ali
    - sklop št. 3: Dodatno zavarovanje odgovornosti (excess kritje), na podlagi ponudbe z dne      .      . 2021 (v nadaljevanju: ponudba) in odločitve naročnika o oddaji naročila številka       z dne      .      . 2021;
* pogodba določa zavarovalne podlage za zavarovanje oseb, premoženja in premoženjskih interesov zavarovancev,
* zavarovalni program, ki je kot priloga sestavni del te pogodbe, sestavljajo Ponudbeni predračun z zavarovalno tehnično specifikacijo (Priloga 1), Zavarovalno tehnična dokumentacija (Priloga 2) ter podatki zavarovanca, vse za sklop za katerega se sklepa ta pogodba,
* je zavarovalec in zavarovanec ista oseba, razen pri zavarovanju na tuj račun,
* sta sestavni del te pogodbe tudi razpisna dokumentacija št. 3301-4/2021, odgovori naročnika v času javnega naročila objavljeni preko portala javnih naročil in ponudba zavarovalnice,
* da je zavarovalni kraj Republika Slovenija in države, v katerih se nahaja premoženje in osebe zavarovanca, razen mirovnih in vojnih območij, razen če je to drugače določeno v polici,
* da naročnik premoženje in premoženjske interese zavaruje skladno s 59. in 61. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in
* da so sredstva za kritje obveznosti po tej pogodbi predvidena v finančnem načrtu zavarovalca.

1. **PREDMET POGODBE**
2. člen

Zavarovalnica s podpisom te pogodbe prevzema v zavarovanje osebe, premoženje in premoženjske interese zavarovanca v skladu z zavarovalnim programom, ki je priloga te pogodbe in njen sestavni del za naslednje zavarovalne vrste (pri katerih se uporabljajo navedeni zavarovalni pogoji zavarovalnice):

/se izbere sklop za katerega je sklenjena ta pogodba/

Za sklop št. 1: Zavarovanje oseb, premoženja in premoženjskih interesov:

* + požarno zavarovanje:      ;
  + potresno zavarovanje:      ;
  + zavarovanje računalnikov:      ;
  + zavarovanje odgovornosti:      ;
  + zavarovanje poklicne odgovornosti iz arhitekturne in inženirske dejavnosti:      ;
  + vlomsko zavarovanje:       in
  + avtomobilsko zavarovanje:      .

Za sklop št. 2: Zavarovanje odgovornosti opravljanja dejavnosti javne službe vzdrževanje javnih občinskih cest v Mestni občini Celje:

* + zavarovanje odgovornosti:      .

Za sklop št. 3: Dodatno zavarovanje odgovornosti (excess kritje):

* + zavarovanje odgovornosti:      .

Za določitev zavarovalnega kritja veljajo določila predmetne razpisne dokumentacije, razen če so zavarovalni pogoji (splošni, posebni in dopolnilni ter klavzule) zavarovalnice ugodnejši za zavarovanca.

1. **PRIČETEK IN VELJAVNOST POGODBE**
2. člen

Pogodba se sklepa za zavarovalno obdobje 48 (oseminštiridesetih) mesecev od podpisa pogodbe s strani obeh pogodbenih strank in se uporablja od 01.01.2022 od 00:00 ure dalje do 31.12.2025 do 24:00 ure.

1. **ZAVAROVALNA PREMIJA**
2. člen

Osnove za določitev zavarovale premije (»premijska stopnja ali premija«) po posamezni zavarovalni vrsti so fiksne.

Skupna predvidena pogodbena vrednost, v skladu s Ponudbenim predračunom z zavarovalno tehnično specifikacijo za posamezni sklop (Priloga 1) znaša za:

/se izbere sklop za katerega je sklenjena ta pogodba/

* Sklop št. 1: Zavarovanje oseb, premoženja in premoženjskih interesov za celotno zavarovalno obdobje v znesku       EUR z 8,5 % DPZP (z besedo:      ) oziroma za posamezno zavarovalno leto v znesku       EUR z 8,5 % DPZP (z besedo:      ).
* Sklop št. 2: Zavarovanje odgovornosti opravljanja dejavnosti javne službe vzdrževanje javnih občinskih cest v Mestni občini Celje za celotno zavarovalno obdobje v znesku       EUR z 8,5 % DPZP (z besedo:      ) oziroma za posamezno zavarovalno leto v znesku       EUR z 8,5 % DPZP (z besedo:      ).
* Sklop št. 3: Dodatno zavarovanje odgovornosti (excess kritje) za celotno zavarovalno obdobje v znesku       EUR z 8,5 % DPZP (z besedo:      ) oziroma za posamezno zavarovalno leto v znesku       EUR z 8,5 % DPZP (z besedo:      ).

Davek od prometa od zavarovalnih poslov se obračunava po vsakokratni veljavni zakonodaji. V kolikor pride do spremembe v višini stopnje, se ustrezno spremeni pogodbena premija.

1. **OBRAČUN ZAVAROVALNE PREMIJE IN NAČIN PLAČILA**
2. člen

Letna (akontacijska) zavarovalna premija za prvo zavarovalno leto je enaka vrednosti letne zavarovalne premije iz 4. člena te pogodbe. Zavarovalna (akontacijska) premija za vsako naslednje zavarovalno leto je:

1. enaka obračunani letni premiji za preteklo leto ali
2. določena na podlagi podatkov zavarovanca za preteklo leto, s stanjem na dan 31.12. oziroma zavarovalnici sporočenih osnov za obračun zavarovalne premije pred začetkom vsakega posameznega zavarovalnega leta.

Zavarovalec bo najkasneje do 15. 01. vsako zavarovalno leto pisno obvestil zavarovalnico glede možnosti iz predhodnega odstavka. V nasprotnem primeru se šteje, da je letna (akontacijska) zavarovalna premija enaka obračunani letni premiji za preteklo leto.

1. člen

Zavarovalnica najkasneje do 15.01 vsako zavarovalno leto zavarovalcu sporoči višino popusta, ki ga priznava na plačilo zavarovalne premije v enkratnem znesku, zavarovalec pa najkasneje do 31.01. zavarovalnico obvesti o izbranem načinu plačila. Zavarovalnica skupaj z višino popusta sporoči tudi, ali se ta popust upošteva na zavarovalno premijo potresnega zavarovanja ali ne. V primeru obročnega plačila (največ dvanajst enakih mesečnih obrokov) zavarovalnica ni upravičena do doplačila.

Zavarovalec bo zavarovalne premije plačal zavarovalnici 30. (trideseti) dan po prejemu pravilno izstavljenega računa. Kot dan prejema računa se šteje dan, ko zavarovalec prejme račun. Račun se mora sklicevati na številko te pogodbe in številko osnovne zavarovalne police na podlagi katere se izstavlja, drugače se le-ta zavrne kot nepopoln.

Zavarovalnica je dolžna račune posredovati zavarovalcu izključno v elektronski obliki (e-račun), skladno z Zakonom o spremembah in dopolnitvah Zakona o opravljanju plačilnih storitev za proračunske uporabnike ter skladno s Pravilnikom o standardih in pogojih izmenjave elektronskih računov prek enotne vstopne in izstopne točke pri Upravi Republike Slovenije za javna plačila. Zavarovalnemu posredniku naročnika pa mora zavarovalnica posredovati vizualizacijo e-računa v obliki datoteke .pdf na njegov elektronski naslov.

1. člen

Obračun letne premije pripravi zavarovalnica na podlagi dejanskih podatkov zavarovanca, ki mu jih ta posreduje praviloma do 30. 06. v tekočem letu za preteklo leto s stanjem na dan 31. 12. preteklega leta. Zavarovalnica izstavi obračunski račun za razliko med že fakturirano letno premijo (iz 5. člena te pogodbe) in obračunom letne premije po potrjenem letnem obračunu s strani zavarovalca.

/se črta v primeru, da je pogodba samo za sklop 2 ali 3/

Za celotne gospodarske zmogljivosti (novi objekti, skladišča poslovne prostore ipd..), ki jih zavarovanec pridobi ali odjavi med zavarovalnim letom ali spremembo večjo kot 10 % po posamezni lokaciji se pripravi dodaten obračun zavarovalne premije. V tem primeru se zavarovalna premija obračuna po načinu »pro-rata temporis« od dneva spremembe do konca zavarovalnega leta. Zavarovalnica izstavi račun (dobropis ali bremepis) po potrjenem obračunu s strani zavarovalca.

1. člen

/se črta v primeru, da je pogodba samo za sklop 2 ali 3/

Pri zavarovanju potresa se premijska stopnja po prvem in drugem zavarovalnem letu lahko spremeni, vendar največ do 20%, ob pogoju, da zavarovalnica dokaže spremenjeno stanje na pozavarovalnem trgu (najmanj enako povišanje pozavarovalnih premij za pozavarovanje nevarnosti potresa), ki ima za posledico dvig zavarovalne premije za potresno zavarovanje na celotnem slovenskem zavarovalnem trgu za več kot 10%. V primeru, da se zavarovalna premija za potres spremeni za več kot 20% ima naročnik pravico odpovedati vsa zavarovanja.

/se črta v primeru, da je pogodba samo za sklop 2 ali 3/

1. člen

V celotnem zavarovalnem obdobju na zavarovalno premijo pri nobenem zavarovanju ni dopusten vpliv škodnega dogajanja (bonus/malus) na premijo, razen bonusa na doseženi poslovno tehnični rezultat za sklop 1.

Osnovo za obračun bonusa na doseženi poslovno tehnični rezultat predstavlja obračunana letna zavarovalna premija (brez DPZP) za vse sklenjene zavarovalne vrste, razen zavarovanja odgovornosti, potresnega zavarovanja in zavarovanja avtomobilske odgovornosti.

Tabela bonusa na doseženi poslovno tehnični rezultat:

|  |  |
| --- | --- |
| Škodni rezultat (v%) | Bonus na doseženi poslovno tehnični rezultat (v%) |
| od 0 do vključno 10 | 25 |
| nad 10 do vključno 20 | 20 |
| nad 20 do vključno 30 | 15 |
| nad 30 do vključno 40 | 10 |
| nad 40 do vključno 50 | 5 |

Škodni rezultat se izračunava po preteku zavarovalnega leta. Škodni rezultat se izračuna tako, da se likvidiranim škodam po tej pogodbi prištejejo tudi škode v reševanju (škodna rezervacija na dan 01.01. za predhodno zavarovalno leto) po tej pogodbi. Zavarovalnica posreduje vsako leto do 01.03. (razen za zadnje zavarovalno leto do 30.06) obračun bonusa na doseženi poslovno tehnični rezultat in ga tudi izplača zavarovalcu vsako leto do 30.03 (razen za zadnje zavarovalno leto do 30.09.).

V drugem in nadaljnjih letih se upoštevajo zavarovalne premije (zmanjšane za morebitne že obračunane bonuse na dosežen PTR) in likvidirane škode za celotno obdobje izračuna. Likvidiranim škodam se prištejejo tudi škode v reševanju (škodna rezervacija na prvi dan zavarovalnega leta v katerem se izračunava škodni rezultat, razen za zadnje zavarovalno leto na dan 30.06. v katerem se izračunava škodni rezultat) in odštejejo regresirane škode.

Zavarovalnica pri obračunu bonusa za zadnje zavarovalno leto upošteva tudi vse likvidirane škode, škode v reševanju in odšteje regresirane škode, vse za šest mesecev po poteku zavarovalnega obdobja.

Skupni obračunan in izplačani bonus v celotnem zavarovalnem obdobju je lahko največ v višini ene povprečne obračunske letne premije. Bonus na doseženi poslovno tehnični rezultat ne vpliva na plačilo storitev zavarovalnega posrednika, ker plačilo storitev plača zavarovalnica iz režijskega dela zavarovalne premije.

1. **SPREMEMBE MED ZAVAROVALNIM LETOM**
2. člen

Predmeti zavarovanja, ki se nabavijo, zgradijo ali drugače pridobijo med trajanjem zavarovanja, so zavarovani takoj, ko je nevarnost tveganja prešla na zavarovalca. V zavarovanje so vključene tudi vse nove investicije in na novo pridobljene zavarovane stvari na v zavarovalnem programu vključeni posamezni lokaciji, katerih vrednost ne presega 10% skupne zavarovalne vsote predmeta zavarovanja na tej lokaciji (navedene predmete zavarovanja pod vse zaporedne številke na tej lokaciji v osnovni zavarovalni polici ali dodatku k tej polici) tudi, če zavarovalec tega ne sporoči zavarovalnici oziroma se ne vključijo v zavarovanje, če zavarovalec za posamezno zavarovano stvar to sporoči takoj ob nabavi. Za nove lokacije (zavarovalnici še ne prijavljene) ali pa v zavarovalni program ne vključene lokacije pa se limit 10% odstotkov nanaša na skupno vrednost zavarovanih stvari (predmetov zavarovanja) zavarovalca, vendar ne več kot 500.000,00 EUR. Predmeti zavarovanja so zavarovani tudi v času, ko se nahajajo izven zavarovalnici prijavljenih lokacij, vendar ne več kot 50.000,00 EUR in brez navedene omejitve na kraju obdelave, predelave, popravila in v času, ko so dane v upravljanje, zakup, najem, testiranje, užitek oziroma na posodo ali hrambo.

V zavarovalno kritje so, pod enakimi pogoji, vključeni vsi predmeti zavarovanja na v zavarovalnem programu vključeni posamezni lokaciji tudi v primeru, če bi izpadli iz evidenc, ki jih zavarovalnici posreduje zavarovalec, ali bi jim bila določena napačna vrednost, če o tem posreduje verodostojne listine (dobavnica, račun, pogodba ipd.), vendar največ do 10 % odstotkov skupne vrednosti zavarovanih stvari (predmetov zavarovanja) zavarovalca in ne več kot 1.000.000,00 EUR.

Zgornja odstavka se ne uporablja za zavarovanje odgovornosti, ker so vključene vse stvari na vseh lokacijah in pri avtomobilskem zavarovanju, kjer se šteje, da je avtomobilsko zavarovanje sklenjeno po seznamu, razen neregistriranih vozil v prvem letu nabave).

1. člen

Zavarovalnica se zaveže med trajanjem ter pogodbe pod enakimi pogoji, vključiti v zavarovanje na novo prijavljene predmete zavarovanja ali premoženjske interese in izključiti iz zavarovanja odjavljene predmete zavarovanja ali premoženjske interese, ob upoštevanju določil Obligacijskega zakonika. Spremembe med zavarovalnim letom pooblaščena oseba zavarovalca sporoči po zavarovalnem posredniku zavarovalnici po e-pošti na e-naslov skrbnika s strani zavarovalnice oziroma osebe, ki ga nadomešča v času odsotnosti.

Zavarovanec si pridržuje pravico, da zavarovalni program dopolni z zavarovanjem za zavarovalne vrste, ki dotlej ni bila predmet te pogodbe, če vrednost zavarovanja v celotnem zavarovalnem obdobju ne presega 10 % vrednosti iz 4. člena te pogodbe in je sklenitev zavarovanja obvezna po zakonu ali drugih prisilnih predpisih, v primeru zavarovanja kibernetskih tveganj pa tudi, če je to potrebno, zaradi spremembe v sistemu ocenjevanja tveganj. V tem primeru zavarovalnica na poziv zavarovalca v roku deset (10) dni za novo zavarovanje izdela ponudbeni predračun z zavarovalno tehnično specifikacijo skladno s povpraševanjem zavarovalca. Ko zavarovalec potrdi ponudbeni predračun zavarovalnica za novo zavarovanje izda ustrezno zavarovalno dokumentacijo. V primeru več zaporednih sprememb v skladu s tem odstavkom, njihova skupna vrednost v celotnem zavarovalnem obdobju ne sme presegati 30 % vrednosti iz 4. člena te pogodbe.

Zavarovalnica soglaša, da ima zavarovalec v celotnem zavarovalnem obdobju tudi pravico, da lahko v primeru nastopa okoliščin, ki jih v času pogodbe ni bilo mogoče predvideti, v primeru višje sile in v primeru sprememb v sistemu ocenjevanja tveganj, ustrezno spremeni predmet zavarovanja, zavarovane nevarnosti in njihov obseg, način zavarovanja ali zavarovalno vsoto, v skladu z določili obligacijskega zakonika in Zakona o javnem naročanju.

Spremembe zavarovanja, razen sprememb iz prejšnjega odstavka, v skladu s tem členom štejejo za spremembe pogodbe na podlagi 1. točke prvega odstavka 95. člena ZJN-3.

1. **OBVEZNOSTI ZAVAROVALNICE**
2. člen

Zavarovalnica se zaveže:

* prevzete zavarovalne storitve izvajati v skladu z načelom dobrega strokovnjaka, vestno in pravilno, v skladu z veljavnimi tehničnimi predpisi, standardi, normativi, pozitivno zakonodajo in v korist zavarovanca;
* sproti obveščati naročnika oziroma zavarovalca o novih situacijah, ki bi lahko vplivale na izvajanje obveznosti iz te pogodbe;
* storiti vse, da bodo dogovorjeni roki izpolnjeni;
* da bo vsa pisna komunikacija potekala v slovenskem jeziku;
* podatke, ki jih pridobi na podlagi pogodbe varovati po predpisih o varstvu osebnih podatkov (vključno s Splošno uredbo o varstvu podatkov oziroma GDPR) in poslovnih skrivnosti;;
* podatke, ki jih pridobi na podlagi pogodbe varovati po predpisih o varstvu osebnih podatkov in poslovni skrivnosti;
* na poziv zavarovalca izdati potrdila o vinkulaciji, potrdilo o zavarovalnem kritju (certifikat) in potrdilo o začasnem zavarovalnem kritju, če zavarovalne police ali dodatki k policam ne bi bili pravočasno izdelani;
* v roku osmih dni od zahteve zavarovalca, posredovati vso dokumentacijo glede posameznega zavarovalnega oziroma odškodninskega zahtevka;
* da ima za obdobje izvajanja tega naročila za zavarovanje potresa zagotovljeno pozavarovanje tistega dela v zavarovanje prevzeto potresno nevarnost, ki presega lastne samopridržaje zavarovalnice. Prav tako bo na vsakokratni poziv zavarovalca v roku 30 (tridesetih) dni predložila pisno izjavo pozavarovalnice, da prevzema ves presežek tveganja (rizika) nad samopridržajem zavarovalnice, in sicer najmanj za posamezno zavarovalno oziroma koledarsko leto;
* v roku 15 dni od podpisa te pogodbe izstaviti zavarovalcu osnovne zavarovalne police za vsako zavarovalno vrsto, po vzorcu osnovnih zavarovalnih polic in
* da bo celotna zavarovalna dokumentacija in likvidacijski postopek potekal v slovenskem jeziku.

1. člen

Zavarovalnica se zavezuje, da bo ob podpisu pogodbe oziroma najkasneje v roku 15 (petnajstih) dni od sklenitve pogodbe, naročniku predložila bančno garancijo za dobro izvedbo pogodbenih obveznosti oziroma ustrezna kavcijska zavarovanja pri zavarovalnici oziroma bianco menico z menično izjavo v kolikor bo višina zahtevanega finančnega zavarovanja po pogodbi manjša od 20.000 EUR (v nadaljevanju: finančno zavarovanje). Zavarovalnica mora predložiti finančno zavarovanje v višini 3 % (treh odstotkov) od skupne pogodbene vrednosti, brez 8,5% DPZP. Veljavnost finančnega zavarovanja mora biti vsaj 60 (šestdeset) dni po preteku roka za dokončanje pogodbenih obveznosti, razen za zavarovanje odgovornosti (brez avtomobilske odgovornosti), kjer mora veljavnost finančnega zavarovanja veljati še 60 (šestdeset) mesecev po poteku roka za dokončanje pogodbenih obveznosti. Dokončna izvedba posla pomeni 31.12.2025 ob 24:00 uri.

Če se bodo med veljavnostjo pogodbe spremenili roki za izvedbo posla, vrsta storitve, kvaliteta in količina, lahko naročnik od zavarovalnice zahteva, da temu ustrezno spremeni tudi finančno zavarovanje oziroma podaljša njeno veljavnost. Spremembo skupne pogodbene vrednosti se ugotavlja letno skupaj z obračunom zavarovalne premije tako, da se od obračunske letne premije odšteje akontacijska letna premija. Zavarovalnica spremeni finančno zavarovanje samo če je sprememba skupne pogodbene vrednosti več kot 20 %.

Če zavarovalnica ne bo pravilno izpolnjevala obveznosti po tej pogodbi, ima zavarovalec pravico unovčiti finančno zavarovanje za dobro izvedbo pogodbenih obveznosti, in sicer:

* če delo ne bo izvedeno skladno z dogovorjenim v tej pogodbi;
* če bo zavarovalec odstopil od pogodbe zaradi zamude zavarovalnice z izvedbo storitev po tej pogodbi za več ko 7 dni ali če zamudi z izvedbo več kot 3 krat ali zaradi drugih kršitev pogodbenih obveznosti s strani zavarovalnice in
* če bo zavarovalnica prenehala izvajati obveznosti v delu ali v celoti.

Unovčitev finančnega zavarovanja ne odvezuje zavarovalnice njenih nadaljnjih obveznosti iz te pogodbe in njene obveznosti za povrnitev škode zavarovalcu, v znesku razlike med višino dejanske povzročene škode in zneskom iz unovčitve finančnega zavarovanja. Pred unovčenjem finančnega zavarovanja bo zavarovalec pisno opozoril na neizpolnjevanje pogodbenih obveznosti zavarovalnice in mu postavil rok za izpolnitev obveznosti. V primeru, da zavarovalnica svojih obveznosti ne izpolni, lahko zavarovalec finančno zavarovanje unovči.

V primeru, da zavarovalnica ne izpolni svojih pogodbenih obveznosti, ki so določene s to pogodbo, ima zavarovalec pravico od nje odstopiti ter unovčiti finančno zavarovanje. Zaradi odstopa zavarovalca od te pogodbe v skladu z določili tega člena, ni zavarovalec zavarovalnici kakorkoli in kadarkoli odškodninsko odgovoren.

V primeru, da zavarovalnica za zavarovanje izpolnitve svoje obveznosti do zavarovalca izbere kavcijsko zavarovanje, mora biti le-to izdano s strani druge nepovezane zavarovalnice.

Če zavarovalnica v danem roku naročniku ne izroči finančnega zavarovanja, lahko naročnik enostransko odstopi od te pogodbe.

Finančno zavarovanje za dobro izvedbo pogodbenih obveznosti lahko izbrana zavarovalnica predloži naročniku za celotno zavarovalno obdobje ali za vsako zavarovalno oziroma koledarsko leto posebej in to vsakič najkasneje 15 (petnajst) dni pred potekom veljavnosti prejšnje, v nasprotnem primeru lahko naročnik unovči prejšnjo.

1. člen

Če naročnik ugotovi, da zavarovalnica storitev ne izvaja strokovno in kakovostno v skladu z določbami te pogodbe oziroma na katerikoli drug način krši to pogodbo, ima naročnik pravico enostransko odpovedati to pogodbo z odpovednim rokom do sklenitve nove pogodbe z na novo izbranim izvajalcem, v skladu s predpisi na področju javnega naročanja. Naročnik mora predhodno omenjene kršitve priporočeno pisno sporočiti na naslov zavarovalnice, v roku 30-tih dni od ugotovitve posamezne kršitve.

Zavarovalnica mora naročniku oziroma zavarovancu povrniti vso škodo, ki bi nastala:

* zaradi kršitve te pogodbe;
* zaradi odpovedi te pogodbe iz razloga, ki je na strani zavarovalnice.

V primeru, ko zavarovalnica več kot desetkrat v enem koledarskem letu krši določila likvidacijskega postopka iz te pogodbe, se to šteje kot absolutna kršitev pogodbe in lahko naročnik enostransko odpove to pogodbo, unovči bančno garancijo za dobro izvedbo pogodbenih obveznosti, ter uporabi druge, s to pogodbo ali predpisi določene sankcije. Naročnik mora predhodno omenjene kršitve priporočeno pisno sporočiti na naslov zavarovalnice, v roku 30-tih dni od ugotovitve posamezne kršitve.

Če naročnik odpove to pogodbo zaradi kršitev zavarovalnice, navedenih v tem členu, zavarovalnica nasproti zavarovancu ni upravičena uveljavljati kakršnihkoli zahtevkov, ne glede na njihovo pravno naravo, razen plačila zapadlih zavarovalnih premij.

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. V tem primeru velja odpovedni rok do sklenitve nove pogodbe z na novo izbranim izvajalcem, v skladu s predpisi na področju javnega naročanja.

1. člen

Zavarovalnica se obvezuje, da bo kadarkoli v času veljavnosti te pogodbe oziroma kadarkoli v času izvajanja predmeta te pogodbe, v skladu s šestim odstavkom 91. člena ZJN-3, v roku osmih (8) dni od prejema poziva (velja tudi za vse podizvajalce, s katerimi zavarovalnica izvaja obveznosti iz pogodbe), naročniku posredoval podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

V primeru, da zavarovalnica v obdobju veljavnosti pogodbe oziroma kadarkoli v času izvajanja predmeta te pogodbe, v roku osmih (8) dni od prejema poziva, ne posreduje naročniku podatkov iz prejšnjega odstavka tega člena, bo naročnik Državni revizijski komisiji predlagal, da uvede postopek o prekršku v skladu s 112. členom ZJN-3.

1. člen

Zavarovalnica je dolžna zavarovanca obvestiti o prejemu vsakega odškodninskega zahtevka iz naslova zavarovanja odgovornosti in posredovati zavarovancu odškodninski zahtevek z vso listinsko dokumentacijo, v roku 8 (osmih) dni po njenem prejemu.

Zavarovalnica je prav tako dolžna obvestiti zavarovanca o vseh prejetih tožbah iz naslova zavarovanja odgovornosti in posredovati zavarovancu vse listinske dokaze, v roku 8 (osmih) dni po njenem prejemu, obvestila o sklenjenih poravnavah, sodbe sodišč in sodne poravnave. To obvestilo zavarovalnice se šteje za obvestitev drugega o pravdi po določbah 204. člena Zakona o pravdnem postopku.

Zavarovalnica ni dolžna posredovati listinske dokumentacije oziroma podatkov, če bi bilo to v nasprotju z veljavno zakonodajo. V tem primeru mora ustrezno zakriti takšne podatke na posredovani listinski dokumentaciji.

**PODIZVAJALCI**

(Opomba: Določbe navedene v tem delu bodo vključene v pogodbo le v primeru, če bo zavarovalnica nastopala skupaj s podizvajalci. V nasprotnem primeru se ta del vzorcapogodbe, ki se nanaša na izvajanje storitev s podizvajalci, črta).

xx. člen

Zavarovalnica bo pogodbene storitve izvajala s podizvajalci, navedenimi v izpolnjenem obrazcu Enotni evropski dokument v zvezi z oddajo javnega naročila - v nadaljevanju ESPD), ki je priloga te pogodbe in njen sestavni del, v obsegu in načinu, ki je določen v tej prilogi.

xx. člen

Zavarovalnica mora med izvajanjem te pogodbe naročnika obvestiti o spremembah informacij iz drugega odstavka 94. člena Zakona o javnem naročanju (Uradni list RS, št. 91/15; v nadaljevanju ZJN-3) in mu poslati informacije o novih podizvajalcih najkasneje v 5 (petih) dneh po spremembi. V primeru vključitve novih podizvajalcev mora zavarovalnica, v skladu s tretjim odstavkom 94. člena ZJN-3, skupaj z obvestilom naročniku med drugim predložiti podatke in dokumente:

* kontaktne podatke in zakonite zastopnike novih podizvajalcev;
* izpolnjene ESPD novih podizvajalcev v skladu z 79. členom ZJN-3 in
* pisno zahtevo novega podizvajalca za neposredno plačilo, če novi podizvajalec to zahteva.

xx. člen

V razmerju do posameznega naročnika zavarovalnica v celoti odgovarja za izvedbo storitev, ki so predmet te pogodbe.

xx. člen

Če naročnik ugotovi, da storitve izvaja podizvajalec, ki ga zavarovalnica ni navedla v svoji ponudbi oziroma ni dogovorjen s to pogodbo oziroma zavarovalnica ni prijavila podizvajalca na način določen v tem členu, ima pravico odpovedati to pogodbo. Naročnik si pridržuje pravico, da lahko na kraju, kjer se storitve izvajajo, kadarkoli preveri delavce kateregakoli od podizvajalcev, ki opravljajo dela. Vsi delavci so naročniku dolžni dati verodostojne podatke.

xx člen:

/če bo podizvajalec zahteval neposredna plačila/: Neposredna plačila podizvajalcem po tej pogodbi so obvezna. Zavarovalnica pooblašča posameznega naročnika, da na podlagi potrjenih računov neposredno plačuje podizvajalcem dela, ki jih bodo ti opravljali po polici Izvajalec mora računu obvezno priložiti predhodno potrjene račune podizvajalca (-cev), ki so opravljali storitve po polici.

/če podizvajalec ne bo zahteval neposrednega plačila/: Izvajalec mora posameznemu naročniku najpozneje v 60 (šestdesetih) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom tega javnega naročila.

1. **OBVEZNOSTI NAROČNIKA**
2. člen

Naročnik se zaveže, da bo svoje pogodbene obveznosti pravilno izpolnjeval.

1. **LIKVIDACIJSKI POSTOPEK**
2. člen

Predhodne prijave škod (obvestilo o nastanku škode) za posamični ali več istočasnih dogodkov izvede zavarovalec na e-naslov/e, ki ga/jih navede zavarovalnica v roku 15 (petnajstih) dni po sklenitvi te pogodbe. V primeru spremembe je dolžna zavarovalnica zavarovanca obvestiti najkasneje v roku 8 (osmih) dni. Enako velja za obrazec prijave škod.

Uporablja se oblika obrazca predhodne prijave škode oziroma prijave škode, ki jo določi zavarovalec.

V primeru predhodne prijave škod po prvem in drugem odstavku tega člena mora zavarovalnica opraviti ogled poškodovane stvari in pripraviti zapisnik takoj, oziroma v roku največ 3 (treh) delovnih dni, razen če bi bila škoda neposredno povezana z nesrečami, kot jih opredeljuje 8. člen Zakona o varstvu pred naravnimi in drugimi nesrečami; zavarovalnica mora v takšnem primeru izvesti postopke v razumnih rokih. V kolikor zavarovalnica ne opravi ogleda po predhodni prijavi škode, to ne zadrži sanacije škode, likvidacije in plačila zavarovalnine/odškodnine s strani zavarovalnice. Zavarovalnica mora v takem primeru povrniti morebitne stroške za zavarovanje dokazov o nastanku škodnega dogodka in dokazov posledic le-tega.

V primeru, da je dostavljena škodna dokumentacija po mnenju zavarovalnice nepopolna, mora zavarovalnica o tem obvestiti zavarovalca v roku 14 (štirinajstih) dni po prejemu dokumentacije, sicer se šteje, da je dostavljena dokumentacija popolna.

Rok za izplačilo zavarovalnine/odškodnine je 14 (štirinajst) dni in teče od dneva, ko je zavarovalnici dostavljena popolna dokumentacija za likvidacijo zavarovalnega primera.

V primeru večjih škod zavarovalnica izplača zavarovancu akontacijo v višini 50 % od prvotno ocenjene obveznosti dajatev zavarovalnice v roku štirinajst 14 (štirinajst) dni, od prejema popolne prijave škode zoper katero zavarovalnica ni ugovarjala. Za velike škode se štejejo škode, ocenjene nad 25.000,00 EUR.

Zavarovalnica mora zavarovalcu sproti posredovati zaključni sporazum za vse zavarovalnine in kopijo poravnave za vse likvidirane odškodninske zahtevke (tudi dopise odklonitve) iz naslova zavarovanja odgovornosti v skladu z veljavno zakonodajo s področja varovanja osebnih podatkov (vključno s Splošno uredbo o varstvu podatkov oziroma GDPR). Zavarovalec potrebuje te podatke iz pretežno statističnih razlogov, za svoj zakoniti interes za potrebe obvladovanja tveganj na podlagi dejanskih dogodkov. Naročnik se strinja, da zavarovalnica na kopijah poravnav za vse likvidirane odškodninske zahtevke iz naslova zavarovanja odgovornosti, zakrije ustrezne podatke, ki jih kot zaščitene določa Zakon o varstvu osebnih podatkov in Splošna uredba o varstvu podatkov oziroma GDPR.

Zavarovalnica se zaveže do 15. (petnajstega) v mesecu za pretekli mesec seznanjati zavarovalnega posrednika naročnika o škodnem dogajanju. Podatki o škodnem dogajanju morajo vsebovati naslednje podatke: lokacijo nastanka škode, naziv zavarovanca, številko osnovne zavarovalne police, oznako škode zavarovalnice, oznako škode zavarovalca, datum nastanka škode, vzrok nastanka škode, znesek izplačane zavarovalnine/odškodnine ter datum izplačane zavarovalnine/odškodnine ali datum obvestila odklonitve ter znesek škodne rezerve.

1. **SKRBNIKI POGODBE**
2. člen

Skrbniki pogodbe s strani naročnika je ga. Tatjana Arčan, tel. št.: +386(0)3 42 50 300, +386(0)3 42 50 312, telefaks št.: +386(0)3 42 50 310, elektronski naslov: tatjana.arcan@vo-ka-celje.si.

Skrbniki pogodbe s strani zavarovalnice je/so g./ga.      , tel. št.:      , elektronski naslov:      .

Pogodbeni stranki sta dolžni obvestiti nasprotno stranko o zamenjavi skrbnika v roku treh (3) delovnih dni po njegovi zamenjavi.

1. **VARSTVO PODATKOV**
2. člen

Zavarovalnica se zaveže, da bo v primeru, da bo stopila v stik z osebnimi podatki ravnala skladno ter v celoti in dosledno spoštovala določbe Splošne evropske uredbe varovanju osebnih podatkov (Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) oziroma GDPR (General Data Protection Regulation)) ter vsakokrat veljavni zakon s področja varstva osebnih podatkov. Zavarovalnica je dolžna spoštovati interne akte zavarovalca glede varovanja osebnih podatkov objavljenih na spletni strani, s katerimi jo zavarovalec seznani. Zavarovalec je dolžan izvajalca obvestiti o vsaki spremembi, dopolnitvi oziroma razveljavitvi svojih internih predpisov glede varovanja in zaščite podatkov.

Zavarovalnica mora imeti vzpostavljen postopek in ukrepe za varovanje in obdelovanje osebnih podatkov, kot jih predpisuje ZVOP-1.

1. **UPORABA PRAVA**
2. člen

Pogodbeni stranki se dogovorita, da bosta za urejanje razmerij iz te pogodbe, v kolikor niso drugače urejena, uporabljali pozitivno pravo Republike Slovenije na področju javnega naročanja, obligacijskih razmerij ter zavarovalništva.

1. **SPREMEMBE IN DOPOLNITVE POGODBE**
2. člen

Pogodba se lahko spremeni ali dopolni s pisnim dodatkom, ki ga sprejmeta in podpišeta obe stranki. Če katerakoli od določb te pogodbe postane neveljavna, se neveljavna določba nadomesti z veljavno, ki mora čim bolj ustrezati namenu, ki ga je želela doseči neveljavna določba.

1. **REŠEVANJE SPOROV**
2. člen

Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno. Če spora ne bo možno rešiti sporazumno, lahko vsaka pogodbena stranka sproži postopek za rešitev spora pri stvarno pristojnem sodišču v Celju, po slovenskem pravu.

Pogodbeni stranki bosta to pogodbo, kot tudi vse medsebojne dogovore, podatke in dokumentacijo, ki so predmet te pogodbe oz. njegovega izvajanja, varovali kot poslovno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v izvajanje nalog predmeta pogodbe, razen podatkov, ki po veljavnih predpisih štejejo za javne.

1. **POSEBNE DOLOČBE**
2. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo zavarovalec seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani zavarovalnice ali
* če bo zavarovalec seznanjen, da je pristojni državni organ pri zavarovalnici v času izvajanja pogodbe ugotovil najmanj dve kršitvi v zvezi s:
* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo zavarovalec obvestil zavarovalnico.

Če zavarovalec v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. člen

V primeru, da je pri izvedbi javnega naročila, za izbor zavarovalnice ali pri izvajanju te pogodbe kdo v imenu ali na račun zavarovalnice, predstavniku ali posredniku naročnika ali zavarovanca, javnemu uslužbencu mestne uprave, funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim naročniku povzročena škoda ali je omogočena pridobitev nedovoljene koristi predstavniku ali posredniku naročnika ali zavarovanca, javnemu uslužbencu mestne uprave, funkcionarju, zavarovalnici ali njenemu predstavniku, zastopniku, posredniku, je ta pogodba nična.

Naročnik bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **KONČNA DOLOČILA**
2. člen

Pogodba je sklenjena in začne veljati, ko jo podpišeta obe pogodbeni stranki, uporablja pa se za čas od 01.01.2022 od 00:00 ure do 31.12.2025 do 24:00 ure, pod pogojem, da zavarovalnica naročniku predloži finančno zavarovanje za dobro izvedbo pogodbenih obveznosti v skladu s 13. členom te pogodbe.

1. člen

Pogodba je sestavljena in podpisana v petih (3) izvodih, od katerih prejme naročnik dva (2) izvoda, zavarovalnica pa en (1) izvod.

Priloga št. 1 - Ponudbeni predračun z zavarovalno tehnično specifikacijo za sklop      .

Priloga št. 2 - Zavarovalno tehnična dokumentacija za sklop      .

Celje, dne            , dne

**NAROČNIK:** **ZAVAROVALNICA:**